Krkas (sala)

Krkas () − sala Adrijos jūroje, šiaurinėje Kroatijoje, prie Dalmatijos pakrantės, Kvarnerio įlankoje; netoli Rijekos.

Krko plotas − 405,2 km². Gyventojų − 19 916 (2021 m.).. Statistički ljetopis Republike Hrvatske 2015

Būdingos kalvotos lygumos ir neaukšti kalnai, iškylantys iki 569 m. Paplitę karstiniai reiškiniai. Auga visžaliai krūmynai, pušynai, ąžuolynai.

Išvystytas turizmas. Įveisti vynuogynai, alyvmedžių giraitės, citrusinių vaisių sodai. Veisiamos avys. Žvejyba. Jūros vandens gėlinimas. Naftos chemijos kombinatas.

Nuo Dalmatijos krantų iki Krko salos nutiestas 1440 m ilgio tiltas (atidarytas 1980 m.). Yra Rijekos oro uostas.

Didžiausi miestai saloje:
 Krkas (Krk)
 Omišalis (Omišalj)
 Punatas (Punat)
 Dobrinis (Dobrinj)
 Baška (Baška)

 Istorija 
Sala apgyvendinta nuo senovės Romos laikų. I a. prie Krko salos įvyko mūšis tarp Julijaus Cezario ir Pompėjaus. VII a. saloje apsigyveno slavai.

Viduramžiais sala priklausė Venecijos respublikai. Nuo 1797 m. salą valdė Austrija.

1918−1921 m. sala priklausė Italijai. Po II Pasaulinio karo Krkas tapo Jugoslavijos dalimi.

1990 m. po Jugoslavijos subyrėjimo Krkos sala tapo Kroatijos dalimi.

 Šaltiniai 

 Nuorodos 

 Krkos sala  (anglų, italų, kroatų, vokiečių k.)

Kategorija:Kroatijos salos
Kategorija:Viduržemio jūros salos